 Chuoni ilianza kuandika bao la kwanza dakika ya pili ya mchezo kupitia kwa Hamad Mshamata ambaye alifunga tena la pili katika dakika ya 15.Bao la tatu la Chuoni liliwekwa kimyani na Abrahman Said dakika ya 24 huku la nne na la tano yakifungwa na Juma Mohammed Philipo katika dakika ya 42 na 63.Matokeo hayo yamewawezesha Chuoni kufikisha pointi 35 na kupanda hadi nafasi ya saba kutoka ya tisa kwenye msimamo wa ligi hiyo inayoongozwa na JKU yenye pointi 48, wakati Kimbunga bado ipo nafasi ya mwisho ikiwa na pointi zake tano.Mechi nyingine juzi ilikuwa ni kati ya Malindi na Black Sailor zilizotoka suluhu.Black Sailor imefikisha pointi 31 na kushuka nafasi moja kutoka ya nane hadi ya tisa huku Malindi ikifikisha pointi 28 katika nafasi ya 10 na kuishusha KVZ iliyoa nafasi ya 11 kwa pointi 27.Ligi hiyo inatarajiwa kuendelea tena leo kwa kupigwa michezo miwili ambapo Kijichi itapambana na KVZ na KMKM itamenyana na Chwaka Stars.